આ એવોર્ડ માટે વડાપ્રધાન મોદીના નામની જાહેરાત કર્યા બાદ વિદેશ મંત્રાલયનાં પ્રવક્તા રવીશ કુમારે ટ્વીટ કરીને આ અંગે જણાવ્યુ હતું. તેમણે જણાવ્યું કે, વૈશ્વિક શાંતિ, માનવ વિકાસમાં સુધારો અને ભારતનાં લોકતંત્રને મજબૂત બનાવવાની દિશામાં મહત્વપૂર્ણ યોગદાન આપવા માટે વડાપ્રધાન મોદીને સોલ પીસ પ્રાઈઝ આપવામાં આવશે. મોદીની પસંદગી કરનાર સમિતિએ મોદી સરકાર દ્વારા ભ્રષ્ટાચારને રોકવાના અને નોટબંધી જેવા નિર્ણયોને પણ બિરદાવ્યા છે.